સાગબારા પંથકમાં છેલ્લા 24 કલાકમાં વરસેલાં ધોધમાર વરસાદને કારણે મેઘતાંડવ જેવી સ્થિતીનું નિર્માણ થયું હતું. પંથકમાં 6 ઇંચ જેટલો વરસાદ ખાબતાં અમરાવતી નદીમાં પુરના પાણી આવ્યાં હતાં. પાણીના ધસમસતાં પ્રવાહમાં નાલ બ્રીજ તુટી ગયો હતો. જ્યારે નદીના પાણી આસપાસના પાંચ ગામોમાં ફરી વળ્યાં હતાં. નર્મદા જિલ્લાના જંગલ વિસ્તારના નદી નાળા ભારે વરસાદને કારણે છલકાઈ જતા નવા નીર આવ્યા છે. સાગબારા માં વરસેલા ધોધમાર વરસાદના કારણે પાટલામોવનો એપ્રોચ રોડ અને નાલ બ્રિજના બે પાયા ધોવાઇ જતા પાટલમોવથી પાંજલીગઢ અને નાલ ગામ સંપર્ક વિહોણા બની ગયા છે.